Dark Matter

Dark Matter הוא האלבום ה-12 של להקת הרוק האמריקאית פרל ג'אם. הוא יצא לאור ב-19 באפריל 2024 דרך חברות התקליטים Monkeywrench וריפבליק רקורדס. אלבומה ה-11 של הלהקה, Gigaton, יצא לאור במרץ 2020. הוא יצא עם שחר מגפת הקורונה והיה לו צליל "דחוף ומזהיר". הלהקה הקליטה את האלבום במהלך שנת 2023 תוך שלושה שבועות. בנובמבר 2023, מתופף הלהקה, מאט קמרון, הצהיר שהלהקה הקליטה אלבום חדש עם המפיק אנדרו ווט, שהוא "מוכן ליציאה". על תהליך היצירה של האלבום, הבסיסט ג'ף אמנט אמר שהלהקה מרגישה שהם "הרוויחו את הזכות לעשות מה לעזאזל שאנחנו רוצים עכשיו", וכי הם שואפים לאמץ את הרעיונות והסגנונות של כל חברי הלהקה. הלהקה אירחה מסיבת האזנה לאלבום החדש ב-31 בינואר 2024 במועדון הטרובדור בלוס אנג'לס. המיקום של האירוע בטרובדור היה משמעותי, שכן זה המקום שבו פרל ג'אם ניגנו את אחת ההופעות הראשונות שלהם באוקטובר 1991, כשאלבום הבכורה שלהם החל לצבור פופולריות. אדי ודר אמר לקהל במסיבת ההאזנה שהוא רואה באלבום כ"יצירה הכי טובה שלנו". בפברואר 2024, פרל ג'אם רמזו על הוצאה של שיר חדש בשם "Dark Matter" מתוך אלבום עתידי באותו השם. השיר יצא לאור בחצות ב-13 בפברואר 2024. הלהקה שיתפה תמונה בטוויטר של מבנה במה בעל מראה קוסמי, ורמזה על המוזיקה החדשה. קליפ מתוך הסינגל "Dark Matter" נוסף לעמוד ויקיפדיה האנגלית של פרל ג'אם, כשהתורם רשום בתור "ריפבליק רקורדס". בנוסף, אתר המעריצים של הלהקה ציין שקישורים נסתרים לשמירה מראש של האלבום נשלחו באימייל לחברי קהילת המעריצים "Ten Club". Dark Matter הופק על ידי אנדרו ואט, שנולד לאחר שיצא אלבום הבכורה של פרל ג'אם, Ten. לואט יש מוניטין של חידוש מוזיקאי רוק קלאסיים, כולל הפקת אלבום הסולו של אדי ודר משנת 2022, Earthling. בנוסף, ואט ידוע בעבודתו עם אמנים כמו אוזי אוסבורן, פוסט מאלון, מיילי סיירוס ואיגי פופ. הגיטריסט מייק מקרידי אמר שואט "ממש בעט לנו בתחת" וגרם ללהקה להתמקד ולנגן במהירות, בניגוד לתהליך הארוך יותר של יצירת Gigaton. האלבום הופק באולפני שנגרי-לה של ריק רובין במאליבו, קליפורניה. האלבום כולל שילוב של שירי רוק קצביים כמו "Scared of Fear" ו-"React, Respond" וגם שירים שקטים ומהורהרים יותר כמו "Setting Sun" ו-"Waiting for Stevie". מקרידי תיאר את האלבום כ"הרבה יותר כבד ממה שהיית מצפה", עם אלמנטים מהפרויקטים המוקדמים של הלהקה והשפעות מסאונדגארדן. מקרידי גם הזכיר שהוא מנגן הרבה יותר בגיטרה ראשית באלבום הזה בהשוואה לשנים האחרונות, וחוזר לסגנון שהיה לו עם כריס קורנל וטמפל אוף דה דוג. מבחינה נושאית, האלבום עוסק בחיבור אנושי, הזדקנות, הורות ומצב העולם, לפי הסולן אדי ודר. עטיפת האלבום כוללת ציור אור (אנ') של אלכסנדר גנזדילוב, שנוצרה באמצעות קליידוסקופ גדול בתוצרת עצמית. בביקורת של אתר AllMusic, נכתב כי Dark Matter שואף לשחזר את הסאונד והצורה של ימי הזוהר של פרל ג'אם בשנות התשעים, מבלי להישמע בדיוק כמו האלבומים הקלאסיים שלהם, וכי לאלבום יש "סאונד מלוטש" ו"קומפוזיציות תמציתיות" בהשוואה ל"סיבובים חסרי מטרה" של אלבומים קודמים כמו Vs.. ו-Vitalogy. מילות השירים נכתבו על ידי אדי ודר (למעט היכן שמצוין אחרת), המוזיקה לשירים הולחנה על ידי פרל ג'אם ואנדרו וואט (למעט היכן שמצוין אחרת). מידע על האלבום Dark Matter באתר MusicBrainz מידע על האלבום Dark Matter באתר AllMusic האלבום Dark Matter באתר Discogs האלבום Dark Matter באתר ספוטיפיי בן שלו, החדש של "פרל ג'ם" הוא הטוב ביותר שלה זה שנים, באתר הארץ, 6 במאי 2024 Dark Matter - Pearl Jam | Album | AllMusic (באנגלית), נבדק ב-2024-05-02 Emily Zemler, Pearl Jam Preview New Album With Electrifying Single 'Dark Matter', Rolling Stone, ‏2024-02-13 (באנגלית אמריקאית) Blabbermouth, PEARL JAM's New Album Is 'Mastered, Mixed' And 'Ready To Go', BLABBERMOUTH.NET, ‏2023-11-29 (באנגלית) Pearl Jam Unveil Upcoming Album At Daytime L.A. Playback, Spin, ‏31 בינואר 2024 Pearl Jam Tease New Album 'Dark Matter,' Single Out Tonight, Exclaim (באנגלית) MIKE McCREADY: New PEARL JAM album is "a lot heavier than you'd expect", Revolver, ‏2024-01-05 (באנגלית) Official Rock & Metal Albums Chart on 26/4/2024, Official Charts, ‏26 באפריל 2024 (באנגלית) Official Albums Chart Top 100 on 26/4/2024, Official Charts, ‏2024-04-26 (באנגלית) Pearl Jam – Billboard 200™, בילבורד Pearl Jam | Top Rock & Alternative Albums, Billboard (באנגלית אמריקאית) ARIA Top 50 Albums Chart, מצעדי ARIA, ‏29 באפריל 2024 (באנגלית) Steffen Hung, Pearl Jam - Dark Matter, austriancharts.at PEARL JAM – DARK MATTER, www.offiziellecharts.de Steffen Hung, Pearl Jam - Dark Matter, hitparade.ch Pearl Jam - Dark Matter - ultratop.be, www.ultratop.be Official Scottish Albums Chart on 26/4/2024, Official Charts (באנגלית) portuguesecharts.com - Pearl Jam - Dark Matter, portuguesecharts.com Official Irish Albums Chart on 26/4/2024, Official Charts (באנגלית) Pearl Jam - Dark Matter - ultratop.be, www.ultratop.be Pearl Jam - Dark Matter, נבדק ב-2024-05-02 Pearl Jam | Billboard Canadian Albums, Billboard (באנגלית אמריקאית) Hitlisten, Hitlisten.NU Pearl Jam – Dark Matter, Musiikkituottajat (בפינית) Top Albums – Semaine du 26 avril 2024, SNEP (ב־) Plötutíðindi, Plötutíðindi (באנגלית אמריקאית) 2024年04月15日～2024年04月21日 オリコン週間 アルバムランキング 21～30位, ORICON NEWS OLiS - oficjalna lista sprzedaży, www.olis.pl (בפולנית) Veckolista Album, vecka 17 (ב־)